arnastofnun/IGC-2024 huggingface dataset:
Skátafélag Borgarness

Skátafélag Borgarness á skátaskálann Fluga
Fjórðungssjúkrahúsið á Ísafirði

Fjórðungssjúkrahúsið á Ísafirði er sjúkrahús á Ísafirði sem þónustar Vestfirði. Það var tekið í notkun 1989 og tók við af sjúkrarhúsinu á Eyrartúni sem var byggt á Ísafirði 1925.
Grasmúrgróungur

Grasmúrgróungur (fræðiheiti: "Pleospora herbarum") er tegund asksvepps sem vex á dauðum plöntum. Grasmúrgróungur finnst á Íslandi og er mjög algengur um allt land.

Hýsiltegundir.

Á Íslandi hefur grasmúrgróungur fundist á dauðum vefjum um 30 tegunda blómplantna. Þessar plöntur eru blóðberg, brjóstagras, fjallabláklukka, fjallanóra, geldingarhnappur, gullmura, héluvorblóm, holtasóley, holurt, hundasúra, hvítmaðra, ilmreyr, líklega jakobsfífill (skráð sem "Erigeron alpinus"), jöklaklukka, língresi, melablóm, melanóra, melgresi, músareyra, sýkigras, undafífill, vegarfi, vetrarblóm, villilín, þistill, þrenningarfjóla og þúfusteinbrjótur.
Pär Lagerkvist

Pär Fabian Lagerkvist (23. maí 1891 – 11. júlí 1974) var sænskt ljóðskáld og rithöfundur sem hlaut Nóbelsverðlaunin í bókmenntum árið 1951.

Ævi og störf.

Pär Lagerkvist fæddist í Växjö í Smálöndunum. Hann hlaut strangt trúarlegt uppeldi að þeirra tíma sið en öfugt við marga aðra höfunda sinnar kynslóðar gerði uppeldið hann ekki andsnúinn trúarbrögðum sem urðu yrkisefni hans í ýmsum verkum. Hann sendi frá sér fjölda ljóða, leikrita og skáldsagna á löngum ferli. "Dvergurinn" (sænska: "Dvärgen") frá 1944 var fyrsta skáldsagan sem vakti verulega athygli á honum utan Norðurlanda, en "Barabbas" frá árinu 1950 varð þó miklu frægari og telst hans langbesta verk. Fyrir hana hlaut hann Nóbelsverðlaunin ári síðar. Kvikmynd var gerð eftir sögunni árið 1961 með Anthony Quinn í titilhlutverkinu.

Ýmis verka Lagerkvist hafa verið þýdd á íslensku.
Henrik Pontoppidan

Henrik Pontoppidan (24. júlí 1857 – 21. ágúst 1943) var danskur rithöfundur sem hlaut Nóbelsverðlaunin í bókmenntum árið 1917.

Ævi og störf.

Henrik Pontoppidan fæddist á Jótlandi, af grónum presta- og rithöfundaættum. Hann hóf nám í verkfræði en flosnaði upp úr því og gerðist blaðamaður og rithöfundur. Skrif hans einkenndust af róttæku uppgjöri við íhaldssemi og titlatog. Hann aðhylltist raunsæisstefnuna í bókmenntum og fjallaði einkum um líf blásnauðs alþýðufólks og gekk þannig fyrstur allra á hólm við glansmyndir danskra rithöfunda af fegurð sveitalífsins.

Veigamestu skáldsögur Pontoppidan komu út á árunum 1890-1920 og leituðust við að draga upp stórar myndir af dönsku þjóðfélagi í anda höfunda á borð við Balzac og Zola. Þeirra kunnust var "Pétur heppni" (danska: "Lykke-Per") sem hafði sjálfsævisögulega undirtóna um ungan mann sem reynir að verða verkfræðingur til að slíta sig undan ægivaldi fjölskyldunnar en er að lokum brotinn niður og gefst að lokum upp.

Árið 1917 hlaut Pontoppidan Nóbelsverðlaunin ásamt landa sínum Karl Adolph Gjellerup, en verk hans hafa lifað öllu betur með dönsku þjóðinni en hins síðarnefnda. Clara Pontoppidan, ein frægasta kvikmyndaleikkona Dana fyrr og síðar, var bróðurdóttir Henriks Pontoppidan.

Fáeinar smásögur eftir Pontoppidan hafa verið þýddar á íslensku.
Samræmdu prófin

Samræmdu prófin (eða samræmdu könnunarprófin) eru könnunarpróf sem haldin eru í íslenskum grunnskólum. Þau voru tekin upp með núverandi sniði haustið 2008 og er tilgangur prófanna að meta stöðu nemenda og sjá hvort viðmiðum aðalnámskrár hafi verið náð. Frá 1977 til 2008 voru samræmdu prófin með öðru fyrirkomulagi og með annan tilgang, þá voru þau haldin í lok grunnskóla og voru um tíma notuð til að meta inngöngu í menntaskóla.

Könnunarprófin eru lögð eru fyrir fjórða, sjöunda og níunda bekk í íslenskum grunnskólum. Fjórði og sjöundi bekkur tekur próf í íslensku og stærðfræði (að hausti) en níundi bekkur tekur próf í íslensku, stærðfræði og ensku (að vori). Fram til haustsins 2016 voru prófin haldin fyrir tíunda bekk í stað níunda bekkjar. Þá voru prófin líka gerð rafræn.

Menntamálastofnun sér um samræmdu prófin. Kostnaður við samræmdu prófin er um 88 milljónir á ári.

Samræmdu prófin hafa lengi verið hitamál á Íslandi og árlega sprottið upp miklar deilur um nytsemi þeirra og það álag sem þau leggja á nemendur.

Saga.

Samræmd próf voru fyrst lögð fyrir 1929 og þá var prófað í stafsetningu, reikningi og skrift.

Samræmt landspróf var við lýði 1946 til 1976 og var notað til að meta inngöngu inn í menntaskóla.

Samræmdu prófin voru svo haldin í lok grunnskóla 1977 til 2008. Þá voru þau aflögð og könnunarpróf tekin upp í staðinn.
S. Husky Höskulds

S. Husky Höskulds eða Steinar Höskuldsson (fæddur 1969) er íslenskur upptökustjóri sem búið hefur í Bandaríkjunum um árabil (síðan 1991) eða í Los Angeles. Hann hefur unnið til Grammy-verðlauna m.a. fyrir upptökur á plötunum "Come Away With Me" með Norah Jones og "Blood Money" með Tom Waits. Einnig hefur hann unnið t.d. með Sheryl Crow, Wallflowers og Jakob Dylan (sonur Bob Dylan), Elvis Costello, Tracy Chapman og margsinnis með Mike Patton söngvara Faith No More.
Foggia

Foggia er borg í Apúlía-héraði á Suður-Ítalíu. Íbúar eru um 150.000 (2020).
Campanula heterophylla

Campanula heterophylla er tegund af klukkuætt (Campanulaceae), ættuð frá Krít.
Sýslur í Colorado

Sýslur í Colorado eru 64 talsins.
Campanula dolomitica

Campanula dolomitica er tegund af klukkuætt (Campanulaceae), ættuð frá Kákasus.
Campanula davisii

Campanula davisii er tegund af klukkuætt (Campanulaceae), ættuð frá Tyrklandi.
S.C. Braga

Sporting Clube de Braga ,oftast þekkt sem Sporting de Braga eða bara Braga er portúgalskt

knattspyrnufélag frá Braga. Braga var stofnað árið 1921. Félagið hefur oft náð góðum árangri í evrópukeppnum, árið 2011 komst það í úrslitaleik evrópukeppni félagsliða. Árið 2017 sló Braga út FH í forkeppni evrópukeppni félagsliða. Heimavöllur þess Estádio Municipal de Braga er merkilegur fyrir þær sakir að hann er byggður upp að fjalli að hluta.
FK Ventspils

FK Ventspils var lettneskt knattspyrnufélag með aðsetur í Ventspils þeir spila heimaleiki sína á Olimpiskais Stadions og er eitt af vinsælustu félögum landins.
Campanula gentilis

Campanula gentilis er tegund af klukkuætt (Campanulaceae), ættuð frá Þýskalandi og Tékklandi.
Campanula jacquinii

Campanula jacquinii er tegund af bláklukkuætt (Campanulaceae), ættuð frá Krít.
Forsetakosningar í Bandaríkjunum 2008

Forsetakosningar í Bandaríkjunum 2008 fóru fram þriðjudaginn 4. nóvember 2012. Barack Obama, öldungadeildarþingmaður fyrir Illinois, og Joe Biden, öldungadeildarþingmaður fyrir Delaware, unnu sigur á John McCain, öldungadeildarþingmanni fyrir Arizona, og Sarah Palin, fylkisstjóra Alaska.

Barack Obama varð fyrstur svartra Bandaríkjamanna til að ná kjöri til forseta Bandaríkjanna.
Tucker Carlson

Tucker Swanson McNear Carlson (fæddur 16. maí 1969) er bandarískur íhaldsmaður, sjónvarpsmaður, stjórnmálaskýrandi og rithöfundur. Carlson starfaði fyrir ýmsar sjónvarpsstöðvar, þar á meðal CNN og MSNBC, þar til hann byrjaði sem stjórnmálaskýrandi fyrir Fox News árið 2009. Hann hefur stjórnað pólitíska umræðuþættinum "Tucker Carlson Tonight" á Fox News síðan 14. nóvember 2016.

Tucker Carlson Tonight.

Frá og með árinu 2020 hefur "Tucker Carlson Tonight" verið með stærsta áhorfendahópinn af öllum fréttaþáttum í Bandaríkjunum. Í þáttunum hefur Tucker Carlson sagt álit sitt á stjórnmálum, innflytjendum, þungunarrofi, kynþáttaátökum, utanríkisstefnu Bandaríkjanna, ásamt ýmsu öðru, sem hefur valdið miklum deilum. Hann hefur opinberlega talað gegn stefnu vinstrimanna og lýst sér sem stuðningsmanni hægri popúlista. Samtökin Politico hafa lýst Tucker Carlson sem einum áhrifamesta talsmanni Donalds Trumps Bandaríkjaforseta og stjórnmálastefnu hans. Donald Trump hefur viðurkennt að hann horfi reglulega á "Tucker Carslon Tonight" og það er vitað að álit Tuckers Carlsons hefur haft áhrif á ákvarðanir og stefnu Trumps.

Stjórnmál.

Tucker Carlson var upphaflega talsmaður frjálslyndrar efnahagsstefnu en nú myndi hann hins vegar gagnrýna hugmyndafræði frjálslyndra og kalla hana verkfæri elítunnar til að ræna auði Bandaríkjamanna. Carlson gerðist virkur fylgismaður verndarstefnunnar sem byggist á þeim grundvelli að Bandaríkin hafi tapað á því að taka virkan þátt í alþjóðamálum og viðskiptum og ættu þar af leiðandi að draga sig til baka á alþjóðavettvangi. Carlson hefur talað gegn frjálsri verslun og innrásum Bandaríkjanna í Miðausturlönd.
Saint-Étienne

Saint-Étienne er borg í Austur-Frakklandi, á hásléttu Massif Central í héraðinu Auvergne-Rhône-Alpes. Hún er 55 km suðvestur af Lyon

Í borginni búa 173 þúsund (2017) en um 520 þúsund á stórborgarsvæðinu.

Saint -Étienne er gömul iðnaðar og kolaborg. Hún er nú þekkt sem miðstöð reiðhjólaframleiðslu. AS Saint-Étienne, knattspyrnulið borgarinnar hefur unnið Ligue 1 tíu sinnum.
1956

Árið 1956 (MCMLVI í rómverskum tölum)
Jonathan Tah

Jonathan Glao Tah, (fæddur 11. febrúar 1996 í Stuttgart) er þýskur knattspyrnumaður sem spilar með Bayer 04 Leverkusen og þýska landsliðinu. Móðir hans er frá Þýskalandi og faðir frá Fílabeinsströndinni, hann ólst upp í Altona hverfinu í Hamborg.

Tah spilaði sína fyrstu landsleiki fyrir Þýskaland, í vinnuleikjum gegn Ítalíu og Englandi árið 2016.
Niels Neergaard

Niels Thomasius Neergaard (27. júní 1854 – 2. september 1936) var danskur sagnfræðingur og stjórnmálamaður sem gegndi stöðu forsætisráðherra Danmerkur frá 1908-09 og aftur 1920-24.

Ævi og ferill.

Niels Neergaard fæddist á norðanverðu Jótlandi, sonur prests sem setið hafði á danska þinginu. Hann lauk prófi í sagnfræði og lagði einnig stund á hagfræði og stjórnmálafræði. Neergaard gekk til liðs við Venstre og var kjörinn á þing fyrir flokkinn og gegndi þingmennsku fyrst frá 1887-90 og aftur frá 1892-1932. Hann var meðlimur í Moderate Venstre og leiðtogi þess frá 1901, en það var hópur þingmanna úr röðum Venstre sem störfuðu oft náið með hægriöflunum á þingi.

Hann varð fjármálaráðherra í ríkisstjórn J. C. Christensen árið 1908, en sú stjórn varð skammlíf vegna Alberti-hneykslisins, tók Neergaard við forsætisráðherraembættinu til bráðabirgða og gegndi í um tíu mánuði. Hann varð fjármálaráðherra á ný frá 1910-13 í stjórn Klaus Berntsen. Eftir þingkosningarnar 1920, sem fram fóru í kjölfar gríðarlegra mótmæla svo jaðraði við stjórnarbyltingu, tókst Neergaard að mynda ríkisstjórn sem sat í fjögur ár. Hann átti síðar eftir að snúa aftur sem fjármálaráðherra frá 1926-29.

Neergaard var ekki talinn mikill klækjarefur í stjórnmálum en naut fremur orðspors síns sem heilindamaður.

Samhliða stjórnmálastörfum var Neergaard afkastamikill sagnfræðingur og höfðu verk hans mikil áhrif. Verk hans "Under Junigrundloven", sem fjallaði um stjórnmálasögu áranna 1848-66 var um áratugaskeið lykilheimildin um stjórnmálaþróun Danmerkur á tímabilinu.
FK RFS

FK RFS eða FK Rīgas Futbola Skola er lettneskt knattspyrnufélag með aðsetur í Ríga þeir spila heimaleiki sína á Stadions Arkādija . Þeir spila í lettnesku úrvalsdeildinni sem heitir Latvian Virsliga.
Unreal Engine

Unreal Engine er leikjavél (hugbúnaður til að búa til tölvuleiki) sem þróuð er af fyrirtækinu Epic Games. Leikjavélin var fyrst kynnt árið 1998 en þá var kynntur fyrstu persónu skotleikurinn Unreal. Upphaflega var Unreal Engine þróað fyrir fyrstu persónu skotleiki en hefur síðan verið notuð til að þróa ýmsar gerðir af tölvuleikjum svo sem pallaleiki, stríðsleiki og MMORPG sem og verið notuð í ýmis konar verkefnum sem ekki eru tölvuleikir. Unreal Engine leikjavélin er skrifuð í C++ og hægt er að flytja verk á milli margs konar véla og stýrikerfa.

Árið 2014 kom út Unreal Engine 4 og var aðgangur þá í áskrift. En frá árinu 2015 hefur verið mögulegt að hlaða niður leikjavélinni og kóðinn er aðgengilegur á GitHub og leyfir Epic fyrirtækið notkun leikjavélarinnar í viðskiptatilgangi gegn hluta af ágóða, vanalega 5% af tekjum. En með vinsældum Fortnite sem hefur orðið að miðstöð tilrauna fyrir Unreal Engine hjá Epic þá hefur Epic hætt að rukka hluta af ágóða hjá þeim sem gefa út leiki sína gegnum Epic Games Store. Í maí 2020 auglýsti Epic að þeir sem þróa tölvuleiki fyrir Unreal Engine þurfi ekki að borga afgjald til Unreal fyrr en tekjur þeirra eru komnar yfir eina milljón Bandaríkjadollara. Næsta uppfærsla Unreal Engine 5 er væntanlega síðla árs 2021.
Choristoneura pinus

Choristoneura pinus er fiðrildi af veffiðrildaætt (Tortricidae). Tegundinni var fyrst lýst af Thomas Nesbitt Freeman 1953. Það finnst í gráfuruskógum í Norður-Ameríku.

Vænghafið er 18–24 mm hjá körlum og 15–28 mm kerlum. Fullvaxin dýr eru á ferli frá júní til ágúst.

Lirfurnar éta fyrst frjóköngla eftir að þær koma úr dvala í maí (til fyrripart júní) og leggjast svo á nýsprottið barr. Tegundin sækir helst á gráfuru "(Pinus banksiana)", en getur einnig valdið skemmdum á öðrum furutegundum.
Edinson Cavani

Edinson Cavani (fæddur 14. febrúar 1987 í Salto, Úrúgvæ) er knattspyrnumaður frá Úrúgvæ sem spilaði síðast sem framherji fyrir Valencia CF og landslið Úrúgvæ. Hann hefur skorað meira en 430 mörk í öllum keppnum.

Eftir að hafa spilað í heimalandinu hélt hann til Ítalíu þar sem hann spilaði með Palermo og Napoli. Árið 2013 hélt hann til PSG í París þar sem hann var í 7 ár og vann 6 deildartitla og 11 bikartitla. Hann er markahæsti leikmaður félagsins. Gælunafn hans "El Matador" eða nautabaninn fékk hann á Ítalíu.

Cavani er næstmarkahæsti leikmaður Úrúgvæ á eftir Luis Suárez.
Meloidogyne exigua

Meloidogyne exigua er tegund af þráðormum af ættinni Heteroderidae.
Trichogramma brassicae

Trichogramma brassicae er sníkjuvespa af ættinni Trichogrammatidae. Hún hefur verið notuð í lífrænum vörnum síðan um 1970. Hún er ættuð frá palearktíska svæðinu og sækir í hýsla á lágvöxnum gróðri.
Faxmosabálkur

Faxmosabálkur (latína: Hypnales) er stærsti ættbálkur mosa. Faxmosabálkur inniheldur um 40 ættir með yfir 4000 tegundum.
Samfestingur

Samfestingur er klæðnaður þar sem neðri hluti (buxur) og efri hluti (skyrta eða jakki) eru samföst og úr sama efni og hylja allan líkamann nema höfuð, hendur og fætur. Samfestingur er algengur vinnufatnaður, hann er oftast víður og með rennilás eða hnöppum að framan.
Atli Már

Atli Már Árnason (17. janúar 1918 — 9. febrúar 2006) var íslenskur myndlistarmaður og auglýsingateiknari. Hann lærði grafíska hönnun við Kunsthåndværkerskolen í Kaupmannahöfn en sneri sér alfarið að listmálun um fimmtugt.
Sýslur í Michigan

Sýslur í Michigan eru 83 talsins.
Anthony Fauci

Anthony Stephen Fauci (f. 24. desember 1940) er bandarískur ónæmisfræðingur sem hefur verið forstjóri Ofnæmis- og smitsjúkdómastofnunar Bandaríkjanna frá árinu 1984. Frá janúar 2020 var hann einn af helstu meðlimum viðbragðsteymis Donalds Trump Bandaríkjaforseta gegn kórónaveirufaraldrinum í landinu og frá embættistöku Joe Biden í janúar 2021 hefur Fauci jafnframt verið heilbrigðisráðgjafi Bandaríkjaforseta. Fauci er meðal helstu sérfræðinga í smitsjúkdómum á heimsvísu og við byrjun faraldursins lýstu tímaritin "The New Yorker" og "The New York Times" honum sem einum virtasta lækni í Bandaríkjunum.

Sem læknir við Heilbrigðisstofnun Bandaríkjanna hefur Fauci unnið að heilbrigðismálum í rúm 50 ár og hefur verið ráðgjafi allra forseta Bandaríkjanna frá og með Ronald Reagan. Hann hefur lagt sitt af mörkum við rannsóknir á alnæmi og öðrum sjúkdómum sem valda ónæmisbresti, bæði sem vísindamaður og sem forstjóri Ofnæmis- og smitsjúkdómastofnunarinnar. Frá 1983 til 2002 var Fauci meðal þeirra vísindamanna sem oftast var vísað til í vísindatímaritum. Árið 2008 sæmdi George W. Bush Fauci frelsisorðu Bandaríkjaforseta fyrir störf hans við neyðaráætlun forsetans handa eyðnismituðum (PEPFAR).
Sporting Clube de Portugal

Sporting Clube de Portugal er portúgalskt knattspyrnufélag. Það var stofnað árið 1906 af José Alvalade og spilar leiki sína á Estádio José Alvalade, til heiðurs stofnanda félagsis.

Leikmannahópur.

"30.janúar 2020"
Aleksandr Úljanov

Aleksandr Íljítsj Úljanov (13. apríl 1866, Nízhníj Novgorod – 20. maí 1887, Sjlisselburg) var rússneskur byltingarmaður og eldri bróðir Vladímírs Lenín. Aleksander Úljanov var tekinn af lífi með hengingu eftir að hafa tekið þátt í samsæri til að ráða af dögum keisarann Alexander III.
Julian Nagelsmann

Julian Nagelsmann (fæddur 23. júlí 1987 í Landsberg am Lech) er þýskur knattspyrnuþjálfari og fyrrverandi leikmaður.

Síðan árið 2021 hefur hann þjálfað hjá Þýska liðinu Bayern München.

Þar áður þjálfaði hann 1899 Hoffenheim og RB Leipzig.

Sem knattspyrnumaður spilaði hann m.a. hjá 1860 München og FC Augsburg (2007-2008).
Sýslur í Norður-Karólínu

Sýslur í Norður-Karólínu eru 100 talsins.
Geastrum smardae

Geastrum smardae er tegund sveppa sem með kúlulaga sveppaldin sem opnast með stjörnulaga flipum.
Bríet (söngkona)

Bríet Ísis Elfar (fædd 22. mars 1999), þekkt sem einfaldlega Bríet, er íslensk söngkona. Meðal þekktra laga hennar eru „Esjan“,"" „Feimin(n)“, „Rólegur kúreki“, „Sólblóm“, „Fimm“, „Djúp sár gróa hægt“ og „Flugdreki“.

Ævi.

Bríet fæddist í Reykjavík; foreldrar hennar eru Benedikt Elfar og Ás­rún Laila Awad, en móðurafi hennar Ómar Ahmed Hafez Awad er af egýptum uppruna og flutti til Íslands árið 1965. Bríet lærði við Menntaskólann við Hamrahlíð.

Fyrsta lagið hennar, „In Too Deep“, kom út 2018.

Bríet semur lög sín með Pálma Ragnari Ásgeirssyni, sem kenndur er við StopWaitGo og Rok-Records.

Platan "Kveðja, Bríet" kom út árið 2020. 8 lög af þeirri plötu náðu inn á Topp 10 lista Spotify á Íslandi.

Hún tók þátt í Jólagestum Björgvins árið 2020 en þar tók hún bæði lag sitt, "Rólegur kúreki", og dúett með Loga Pedro, "Úti er allt of kalt".
Rēzeknes FA/BJSS

Rēzeknes Futbola Akadēmija/Bērnu un jauniešu sporta skola er lettneskt knattspyrnufélag með aðsetur í Rēzekne. Það spilar í 1. deild Lettlands sem heitir 1. līga.
Copa del Rey

Copa del Rey eða spænski konungsbikarinn er elsta knattspyrnukeppni Spánar sem enn er haldin, stofnuð árið 1903 á grunni Krýningarbikarsins sem keppt var um árið áður. Fram að stofnun spænsku deildarkeppninnar árið 1928 var Copa del Rey helsta knattspyrnukeppni Spánar. FC Barcelona er sigursælasta félagið í sögu keppninnar með 31 titil, Athletic Bilbao hefur unnið 23 sinnum og Real Madrid 19 sinnum. Real Betis er ríkjandi meistari (2022). Sigurvegarar í Copa del Rey fá þátttökurétt í Evrópudeild UEFA.

Saga og skipulag.

Krýningarathöfn Alfons 13. Spánarkonungs árið 1902 varð hvati til þess að halda knattspyrnukeppni með félagsliðum víðs vegar að frá Spáni. Fimm lið tóku þátt og fór úrvalslið skipað leikmönnum frá Baskalandi með sigur af hólmi. Liðsmennirnir tengdust flestir Athletic Bilbao, sem lítur enn í dag svo á að um fullgildan bikarmeistaratitil hafi verið að ræða. Spænska knattspyrnusambandið er ekki á sama máli, heldur álítur að fyrst hafi verið keppt um "Konungsbikarinn" árið 1903, þegar Athletic Bilbao fór einnig með sigur af hólmi.

Keppnin hefur gengið undir ýmsum nöfnum í gegnum tíðina. Fyrstu tvö árin var hún kennd við borgarstjórnina í Madríd. Frá 1905-32 bar hún nafn Alfons 13. og í tíð spænska lýðveldisins nefndist hún "Forsetabikarinn". Eftir valdatöku Fransisco Franco nefndist hún "Copa del Generalísimo", en frá lokum einræðisins árið 1975 hefur núverandi nafn verið notað.

Athletic Bilbao varð árið 1904 eina liðið í sögunni til að verða meistari án þess að keppa í úrslitaleik, þegar Espanyol mætti ekki til leiks í úrslitum. Árin 1910 og 1913 kom upp klofningur í knattspyrnusambandinu sem varð til þess að tvær keppnir voru haldnar í samkeppni hvor við aðra. Leiktíðina 1937-38 héldu félög á svæði lýðveldissinna í spænsku borgarastyrjöldinni sína eigin keppni, Copa de la España Libre, sem lauk með sigri Levante FC. Stuðningsmenn félagsins líta á þetta sem fullgildan bikarmeistaratitil, sinn eina í sögunni, en knattspyrnuyfirvöld hafa ekki fallist á þá túlkun.

Áður en La Liga kom til sögunnar var litið á sigurvegara bikarkeppninnar sem Spánarmeistara. Forkeppnir voru haldar í einstökum héröðum með ólíku keppnisfyrirkomulagi frá ári til árs, þar sem jafnvel var keppt í riðlum. Til ársins 1990 fengu varalið félaga að taka þátt í keppninni. Um árabil var fjöldi kappliða bundinn við 83, en frá 2019 hafa lið úr fimmta þrepi spænsku deildarkeppninnar verið meðal þátttökuliða og keppnisliðin því verið 125.
Mósledda

Mósledda (fræðiheiti: "Agrypon flaveolatum") er tegund af sníkjuvespum í ættkvíslinni Agrypon. Henni var lýst af Johann Ludwig Christian Gravenhorst 1807.
Kieron Dyer

Kieron Courtney Dyer oftast kallaður, "Kieron Dyer" (fæddur 29. desember 1978) er enskur knattspyrnumaður. Hann lék sem miðjumaður en hefur nú lagt knattspyrnuskóna á hilluna. Hann spilaði með mörgum liðum, enn er þekktastur fyrir afrek sín, sem leikmaður Newcastle United. Hann lék einnig 33 landsleiki fyrir enska karlalandsliðið í knattspyrnu, og var hluti af hóp á bæði HM 2002 og EM 2004
Feyenoord

Feyenoord Rotterdam eða Feyenood er hollenskt íþróttafélag frá Rotterdam í Hollandi,

Leikmannahópur.

"1.janúar 2021"
Lech Poznań

Lech Poznań er pólskt knattspyrnufélag með aðsetur í Poznań. Það spilar í pólsku úrvalsdeildinni Ekstraklasa.
Lechia Gdańsk

Lechia Gdańsk er pólskt knattspyrnufélag með aðsetur í Gdańsk. Það spilar í pólsku úrvalsdeildinni Ekstraklasa.
Trippafluga

Trippafluga (fræðiheiti: "Tipula confusa") er fluga af hrossafluguætt. Hún hefur fjögur lífsstig (egg, lirfa, púpa, fluga) og spanna þessi stig um eitt ár. Trippaflugur eru algengastar við sunnanvert Ísland en finnast lítt annars staðar.
Stephen Curry

Stephen Curry er bandarískur körfuknattleiksmaður sem spilar fyrir Golden State Warriors í NBA-deildinni. Hann spilar sem leikstjórnandi og er talinn vera besti 3-stiga skotmaður deildarinnar frá upphafi. Hann hefur skorað flestar 3-stiga körfur á tímabili eða 402 og á flestar 3-stiga körfur í deildinni frá upphafi, met sem hann sló árið 2021.

Curry hefur unnið fjóra NBA titla með Golden State Warriors. Hann var að leik loknum valinn mikilvægasti leikmaður, MVP, úrslitaeinvígisins 2022.

Hann hefur verið valinn besti leikmaður deildarinnar, MVP, tvisvar, hefur 7 sinnum verið valinn í stjörnulið NBA og tvisvar unnið 3-stiga keppnina.

Með landsliði Bandaríkjanna hefur hann unnið tvö gull.

Faðir hans, Dell Curry og bróðir hans Seth Curry hafa einnig spilað í NBA.
Colo-Colo

Colo-Colo, knattspyrnufélag frá síle með aðsetur í Santíagó. Colo-Colo er sigursælasta félag landsins með alls 32 titla.
Anhui

Anhui "(kínverska: "安徽"; rómönskun: Ānhuī)" er landlukt hérað í austurhluta Alþýðulýðveldisins Kína. Höfuðborg héraðsins og jafnframt stærsta borg þess er Hefei.

Héraðið er við vatnasvæði Jangtse fljótsins (Bláá) og Huaifljóts og liggur að héruðunum Jiangsu í austri, Zhejiang í suðaustri, Jiangxi í suðri, Hubei í suðvestri, Henan í norðvestri og Shandong í norðri.

Anhui er þéttbýlt, með um 61 milljónir íbúa og er 8. fjölmennasta hérað Kína. Íbúar þess eru einkum Han Kínverjar. Í héraðinu eru 16 borgir. Þrjár stærstu eru Hefei, Wuhu og Anqing.

Nafnið „Anhui“ er dregið af nöfnum tveggja borga: Anqing og Huizhou (nú Huangshan-borg).

Hinn fagri Huangshan-fjallgarður („Gulufjöll“) í suðurhluta Anhui -héraðs nær yfir 154 ferkílómetra svæði og eru tindar hans 72 að tölu. Þrír helstu tindarnir heita Lian Hua Feng (1.864 metrar), Guang Ming Ding (1.840 metrar), og Tian Du Feng (1.829 metrar). Í skýjuðu veðri eru tindarnir umluktir leyndardómsfullri skýjaþoku en þegar sólin skín birtist fjallgarðurinn í allri sinni dýrð. Árið 1990 var Gulafjall sett á heimsminjaskrá UNESCO. Huangshan-fjallgarðurinn varð fyrirmynd hinum fljótandi Hallelújafjöllum í kvikmyndinni Avatar sem gerð var árið 2009. Í vísindaskáldskapnum voru Hallelújafjöll í Pandoru, lífvænlegs tungls gasplánetu í Alpha Century stjörnukerfinu.

Heimildir.

== Tilvísanir ==